ନବୀନ କୁମାର ପରିଡ଼ା
ନବୀନ କୁମାର ପରିଡ଼ା (ଜନ୍ମ: ୮ ମାର୍ଚ୍ଚ ୧୯୫୪) ଜଣେ ଓଡ଼ିଆ ନଟ୍ୟକାର । ୨୦୧୫ ମସିହାରେ ତାଙ୍କୁ ତାଙ୍କ ରଚିତ ନାଟ୍ୟ ସଂକଳନ ନାଟୁଆ ଓ ଅନ୍ୟାନ୍ୟ ନାଟକ ପାଇଁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନିତ କରାଯାଇଥିଲା ।

ଜନ୍ମ, ପରିବାର ଓ ଶିକ୍ଷା 
ନବୀନ କୁମାର ପରିଡ଼ା ୧୯୫୪ ମସିହାର ମାର୍ଚ୍ଚ ୮ ତାରିଖରେ ବାଲେଶ୍ୱର ଜିଲ୍ଲାର ଜଳେଶ୍ୱର ଥାନା ଅନ୍ତର୍ଗତ ଜମାଳପୁର ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ହରିଶ୍ଚନ୍ଦ୍ର ପରିଡ଼ା ଓ ମାଆଙ୍କ ନାମ ବିଷ୍ଣୁପ୍ରିୟା ପରିଡ଼ା । ସେ ପାଠପଢ଼ା ଆରମ୍ଭ କରିଥିଲେ ବିଶ୍ୱନାଥ ଉଚ୍ଚ ପ୍ରାଥମିକ ବିଦ୍ୟାଳୟରୁ ଏବଂ ପ୍ରଦର୍ଶନକଳାରେ ସ୍ନାତକୋତ୍ତର କରିଥିଲେ ।

୧୯୮୩ ମସିହାର ଜାନୁଆରୀ ମାସରେ ସେ ଉତ୍କଳ ସଙ୍ଗୀତ ମହାବିଦ୍ୟାଳୟରେ ଅଧ୍ୟାପକ ଭାବରେ ଯୋଗ ଦେଇଥିଲେ । ୨୦୦୭ ମସିହାରେ ସେ ବିଭାଗୀୟ ମୁଖ୍ୟକୁ ପଦୋନ୍ନତୀ ହୋଇଥିଲେ ଏବଂ ୨୦୧୦ରେ ଅଧକ୍ଷ ଭାବରେ କାର୍ଯ୍ୟ କରିଥିଲେ । ୨୦୧୨ ମସିହାର ମାର୍ଚ୍ଚ ମାସରେ ସେ ଚାକିରୀରୁ ଅବସର ନେଇଥିଲେ ।

ନାଟକ ରଚନା ଓ ନିର୍ଦ୍ଦେଶନା 
ସ୍ନାତକୋତ୍ତର କରିବା ପରେ ସେ ନାଟ୍ୟ ରଚନା, ନିର୍ଦ୍ଦେଶନା, ନାଟ୍ୟ ପ୍ରଶିକ୍ଷକ, ଅଭିନେତା ତଥା ମଞ୍ଚ ପରିଚାଳନା କ୍ଷେତ୍ରରେ ୪୦ ବର୍ଷରୁ ଅଧିକ ସମୟ ଧରି କାର୍ଯ୍ୟ କରିଛନ୍ତି । ସେ ଓଡ଼ିଶା ସଙ୍ଗୀତ ନାଟକ ଏକାଡେମୀଦ୍ୱାରା ପ୍ରଯୋଜିତ ୬ଟି ରାଜ୍ୟସ୍ତରୀୟ ନାଟକ କର୍ମଶାଳରେ ପରିଚାଳନା କରିଛନ୍ତି । ନାଟ୍ୟ କଳାକ୍ଷେତ୍ରରେ ସେ ୩୦ ବର୍ଷରୁ ଅଧିକ ସମୟ ଧରି ଓଡ଼ିଶା ବିଭିନ୍ନ ଅଞ୍ଚଳରେ ନାଟକ ଶିକ୍ଷା ପ୍ରଦାନ କରିଛନ୍ତି ।

ନିର୍ଦ୍ଦେଶିତ ନାଟକ 

 ମୁଦ୍ରା ରାକ୍ଷାସ
 ତଟ ନିରଞ୍ଜନା
 ଇଡ଼ଫସ୍
 ଶ୍ରୀ ଜୟଦେବ
 ନାଟୁଆ
 କଲେଯେତେ ସୁନ୍ଦର
 ଚିହ୍ନା ପୃଥିବୀ ଅଚିହ୍ନା ଘର
 ଜନନୀ ଜନ୍ମଭୂମିଶ୍ଚ
 ଶଙ୍କରା
 ବାଇଚଢ଼େଇର ଡେଣା
 ଅନ୍ଧପୁଟୁଳିର ଖେଳ
 ଗାନ୍ଧୀଙ୍କ ଓଡ଼ିଶା

ରଚନାବଳୀ 
 ନାଟୁଆ ଓ ଅନ୍ୟାନ୍ୟ ନାଟକ
 ନାଟ୍ୟ ରଚନା
 ଅଭିନେତା, ଚରିତ୍ର ଓ ଅଭିନୟ
 ନିର୍ଦ୍ଦେଶକ ଓ ନିର୍ଦ୍ଦେଶନା
 ନଟ୍ୟତ୍ରୟୀ
 ଅନ୍ଧପୁଟୁଳିର ଖେଳ
 କଲେଯେତେ ସୁନ୍ଦର
 ଡଷ୍ଟବିନ୍
 ନାଟ୍ୟ ପ୍ରବନ୍ଧ

ପୁରସ୍କାର 
 ମନନ ସମ୍ମାନ, ୨୦୧୨
 ନାଟ୍ୟ ପରବ ସମ୍ମାନ, ୨୦୧୩
 ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର, ୨୦୧୫
 କୁମାର ଉତ୍ସବ, ୨୦୧୭
 ବ୍ୟାସକବି ଫକୀର ମୋହନ ସମ୍ମାନ, ୨୦୨୦
 ଶତାବ୍ଦୀର କଳାକାର

ଆଧାର 

୧୯୫୪ ଜନ୍ମ
ଜୀବିତ ବ୍ୟକ୍ତି
ଓଡ଼ିଆ ଲୋକ
ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଓଡ଼ିଶାରେ ଜନ୍ମିତ ବ୍ୟକ୍ତି
ବାଲେଶ୍ୱର ଜିଲ୍ଲାର ଲୋକ